CELEX: 32009R0344
Language: et
Date: 2009-04-24 00:00:00
Title: Komisjoni määrus (EÜ) nr 344/2009, 24. aprill 2009 , millega 106. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud

25.4.2009   
            
            
               ET
            
            
               Euroopa Liidu Teataja
            
            
               L 105/3
            
         
      KOMISJONI MÄÄRUS (EÜ) nr 344/2009,
   24. aprill 2009,
   millega 106. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, (1) eriti selle artikli 7 lõike 1 esimest taanet,
   ning arvestades järgmist:
   
               (1)
            
            
               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.
            
         
               (2)
            
            
               ÜRO Julgeolekunõukogu sanktsioonide komitee otsustas 4. veebruaril 2009 muuta nende füüsiliste ja juriidiliste isikute, rühmituste ja üksuste loetelu, kelle suhtes kohaldatakse rahaliste vahendite ja majandusressursside külmutamist, lisades loetellu ühe füüsilise isiku, kes on väidetavalt seotud Al-Qaidaga. Muudatuse põhjendus on komisjonile esitatud.
            
         
               (3)
            
            
               Sanktsioonide komitee muutis isikuandmeid 15. aprillil 2009.
            
         
               (4)
            
            
               I lisa tuleks vastavalt muuta.
            
         
               (5)
            
            
               Käesolevas määruses sätestatud meetmete tõhususe tagamiseks peab määrus viivitamata jõustuma.
            
         
               (6)
            
            
               Kuna ÜRO loetelu ei sisalda asjaomase füüsilise isiku kehtivat aadressi, tuleks Euroopa Liidu Teatajas avaldada teatis, et asjaomane isik saaks komisjoniga ühendust võtta ja komisjon saaks seejärel asjaomasele füüsilisele isikule edastada põhjendused, millel käesolev määrus põhineb, andes talle võimaluse teha märkusi esitatud põhjenduste kohta, ning saaks märkusi ja võimalikku lisateavet arvestades käesoleva määruse läbi vaadata,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. aprill 2009
      
         
            Komisjoni nimel
         
         
            välissuhete peadirektor
         
         Eneko LANDÁBURU
         
      
   
   
      (1)  EÜT L 139, 29.5.2002, lk 9.
   
      LISA
      Määruse (EÜ) nr 881/2002 I lisa muudetakse järgmiselt:
      Pealkirja „Füüsilised isikud” alla lisatakse järgmine kanne:
      
         „Abdul Haq (teiste nimedega (a) Maimaitiming Maimaiti, (b) Abdul Heq, (c) Abuduhake, (d) Abdulheq Jundullah, (e) 'Abd Al-Haq, (f) Memetiming Memeti, (g) Memetiming Aximu, (h) Memetiming Qekeman, (i) Maiumaitimin Maimaiti, (j) Abdul Saimaiti, (k) Muhammad Ahmed Khaliq, (l) Maimaiti Iman, (m) Muhelisi, (n) Qerman, (o) Saifuding). Sünniaeg: 10.10.1971. Sünnikoht: Chele maakond, Khuttani piirkond, Xinjiangi Uiguuri autonoomne piirkond, Hiina. Kodakondsus: Hiina. Riiklik isikukood: 653225197110100533 (Hiina ID-kaart). Artikli 2a lõike 4 punktis b osutatud kuupäev: 15.4.2009. Muu teave: viimati nähtud Pakistanis 2009. aasta aprillis.”